ଅର୍ଗସ୍ ବ୍ୟୁରୋ : ୨୫ ଜାନୁୟାରୀ ମାନେ, ଆଜିଠାରୁ ଜୀସାର୍ଥକରେ ପ୍ରସାରଣ ହେବାକୁ ଯାଉଛି ନୂଆ ଓଡିଆ ମେଗା ଧାରାବାହିକ 'କେମିତି କହିବି କହ' । ସମୟ ରାତି ୮ଟାରେ । ଏଥିରେ ମୁଖ୍ୟ ଭୂମିକାରେ ଅଭିନେତା ସିଦ୍ଧାନ୍ତ ମହାପାତ୍ର ନଜର ଆସିବାକୁ ଯାଉଥିବା ବେଳେ, ତାଙ୍କ ବିପକ୍ଷରେ ନାୟିକା ଭୂମିକାରେ ନଜର ଆସିବେ ଅଭିନେତ୍ରୀ ସୁପ୍ରିୟା । ଏହି ଧାରାବାହିକକୁ ଦେଖିବା ପାଇଁ ବେଶ ଉତ୍ସାହିତ ହୋଇ ଅପେକ୍ଷା କରି ରହିଥିଲେ ଦର୍ଶକ । ତେବେ ସବୁ ଅପେକ୍ଷାର ଅନ୍ତ ଘଟାଇ,ଆଜି ରାତି ୮ଟାରେ ପ୍ରସାରଣ ହେବାକୁ ଯାଉଛି ମେଗା ଧାରାବାହିକ 'କେମିତି କହିବି କହ' ।
ସବୁଠାରୁ ବଡ କଥା ହେଲା, ପ୍ରଥମ ଥର ଏକ ପୂର୍ଣ୍ଣାଙ୍ଗ ଚଳଚ୍ଚିତ୍ରର ସମସ୍ତ ବୈଶିଷ୍ଟ୍ୟକୁ ନେଇ ଧାରାବାହିକଟି ନିର୍ମିତ ହୋଇଛି । ଏହା ପଛରେ ରହିଛନ୍ତି ପ୍ରଯୋଜକ ଅକ୍ଷୟ ପରିଜା ପ୍ରଡକ୍ସନ୍ । ସେ କିଛି ନୂଆ କରିବାକୁ ଯାଇ , ଏପରି ଏକ ବିରାଟ ପରିକଳ୍ପନାକୁ ବାସ୍ତବ ରୂପ ଦେଇଛନ୍ତି । ଏବଂ ପୁରା ଟିମର ଆଶା ଯେ, ଏହି ଧାରାବାହିକଟି ଦର୍ଶକଙ୍କୁ ଏକ ଭିନ୍ନ ସ୍ୱାଦ ଦେବା ସହିତ, ମନୋରଞ୍ଜନର ଖୋରାକ୍ ଯୋଗାଇବ ।
